cyanic-selkie/wikianc huggingface dataset:
Ādolfs Ramanausks
Godināšana
2018. gada 20. novembrī Lietuvas Republikas Seims pieņēma deklarāciju, kurā atzina, ka kopš 1949. gada 16. februāra Lietuvas Brīvības cīnītāju savienības padomes deklarācijas pieņemšana līdz nāvei Ādolfs Ramanausks bija Lietuvas valsts vadītājs, kurš faktiski ieņēma Republikas prezidenta amatu.
Gļaudas
Gļaudas ir ciems Nautrēnu pagastā, Rēzeknes novadā. Atrodas 258 km attālumā no Rīgas.
Terēza Karača
Terēza Karača (hu, dzimusi, mirusi ) bija ungāru rakstniece, pedagoģe, memuāriste un sieviešu tiesību aizstāve. Viena no Ungārijas agrīnā feminisma un sociālo reformu kustību līderiem. Ungārijas sieviešu izglītības pioniere.
Dzīvesgājums
Dzimusi 1808. gada 18. aprīlī Budapeštā. Viņas māte Eva Takāča bija sieviešu tiesību aizstāve, bet tēvs Ferencs bija inženieris. Ģimenes mājā bieži pulcējās tā laika inteliģence. Terēza bija otrais bērns ģimenē. Ieguva pamatizglītību Peštas skolā, kur mācījās no 1814. līdz 1819. gadam. Pēc tam nodarbojās ar pašmācību un rūpējās par jaunākajiem brāļiem un masām. 1824. gadā devās 10 mēnešu ilgajā braucienā uz Vīni, kas ietekmēja viņas uzskatu veidošanu.
19. gadsimta Ungārijas rakstnieces reti uzstāja uz savu profesionālo statusu, taču kopš 1822. gada Karača sāka publicēt savus darbus, kļūstot par plaši pazīstamu ungāru rakstnieci un regulāri sniedza devumu literārajiem žurnāliem. No 1838. līdz 1844. gadam bija pašas turētās aristokrātiskas muižas īpašniece un turpināja savu literāro karjeru. Tajā pašā laikā kļuva par sieviešu tiesību aizstāvi, turpinot mātes iesākto. Kā aktīviste koncentrējās uz vienlīdzīgām zēnu un meiteņu izglītības tiesībām un uzstāja ka sievietēm ir tiesības uz izglītību, lai saņemtu profesiju un aprūpētu sevi.
Serbu Republikas karogs
Serbu Republikas karogs, kas apstiprināts 1992. gada 28. februārī, ir trīskrāsains taisnstūris ar horizontālām krāsu joslām: sarkanas (augšā), zilas (vidū) un baltas (apakšā). Serbu Republika ir valstisks veidojums Bosnijas un Hercegovinas teritorijā, kas izveidojās pēc Deitonas miera līguma parakstīšanas.
Terēza Karača
Dzīvesgājums
No aristokrātu ģimenes nākusi grāfiene Blanka Teleki sazinājās ar Karaču un aicināja viņu uz Budapeštu, lai aicinātu viņu strādāt meiteņu skolā. Karača atteicas, jo viņai nepatīka Teleki pieeja, tomēr aktīvi atbalstīja grāfienes iniciatīvu un savā vietā ierosināja šim darbam citu aktīvisti – Klāru Leoviju.
Serbu Republikas karogs
Lai gan Bosnijas un Hercegovinas Satversmes tiesa paziņoja, ka Serbu Republikas ģerbonis ir antikonstitucionāls, apgalvojot, ka tā krāsas nepārstāv neserbu iedzīvotājus, Serbu Republikas karogu atļāva nemainīt. Tiesa nosprieda, ka, lai gan krāsu kombinācija ir saistīta ar Serbijas karogu, pašas krāsas var uzskatīt arī par citu slāvu krāsām.
Terēza Karača
Dzīvesgājums
Starp 1846. un 1859. gadu pati dibināja meiteņu skolu Miškolcā. Skolā strādāja četras skolotājas, mācības tajā ilga trīs gadus un programmā tika iekļauti ungāru un vācu valodas, kā arī aritmētika, mājturība un šūšana. Pirms 1848. gada revolūcijas piegādāja Diošgoras (Diósgyőr) strādniekiem revolucionārus laikrakstus. 1853. gadā publicēja īso romantisko stāstu krājumu. No 1865. līdz 1877. gadam strādāja par privātu skolotāju Budapeštā. Iegūstot labu reputāciju viņu aicināja kļūt par karaļa Luija Filipa I mazbērna audzinātāju, tomēr Karača atsākās. Līdz 1859. gadam vadīja Zrínyi Ilona meiteņu ģimnāziju
Piemiņa
Joprojām darbojas viņas dibinātā ģimnāzija. 1985. gadā vēl vienai skolai piešķīra Karačas vārdu.
1993. gadā tika publicēts viņas dzīvesgājums.
Pildas baznīca
Pildas Svētā Pētera un Svētā Pāvila Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Ludzas novada Ņukšu pagasta centrā Ņukšos. Viena no lielākajām koka baznīcām Latgalē.
Vēsture
Pildas pirmais dievnams bija maza koka kapela, kuru 1699. gadā uzbūvēja Pasienes dominikāņi. Tās vietā 1765. gadā J.A. Hilzens uzcēla koka baznīcu, kuras garums bija 18 metri, bet platums 9 metri. Jau pirms Pirmā pasaules kara toreizējais draudzes prāvests Julijans Giedvillo vāca līdzekļus jaunas baznīcas celtniecībai un sagatavoja celtniecības plānus, bet viss, izņemot būvprojektu, gāja bojā kara laikā. 1922. gadā, prāvesta Alberta Uļjana vadībā par draudzes līdzekļiem uzsāka jauna dievnama celtniecību, būvējot apkārt vecajai baznīcai un izmantojot, tikai mazliet izmainot, saglabāto būvprojektu. Uzceļot jauno baznīcu, veco dievnamu nojauca. 1926. gada 29. jūnijā, Svētā Pētera un Svētā Pāvila svētku dienā, to Ludzas dekāns Antonijs Urbšs iesvētīja. Dievnams celts krusta veidā, 24 metrus garš un 12 metrus plats, ar 27 logiem — 13 lieliem un 14 maziem. Baznīcas priekšā ir divi augsti torņi, jumts klāts ar cinka skārdu. Baznīcu ieskauj dārzs, ko aptver koka žogs. Dārza stūrī, lielceļa malā ir uz augstiem akmens pamatiem būvēts koka zvanu tornis ar trim zvaniem. Dārza labajā pusē atrodas Radzeloviču ģimenes kapi ar čuguna krustiem un akmens obelisku.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Ringolds Klimons. Pildas draudze sākusi veidoties 17. gadsimta beigās, kad šeit sāka kalpot dominikāņi. Par pastāvīgu draudzi tā izveidojās 18. gadsimta vidū, kad muižturis Hilzens baznīcai uzdāvināja 44 pūrvietas zemi. Dominikāņi šeit darbojās līdz 1832. gadam, kad ar cariskās Krievijas rīkojumu tika slēgti klosteri. Sākumā tie bija misionāri, tad rektori. Pēc dominikāņu izraidīšanas draudzi sāka apkalpot pastāvīgi prāvesti. Pēc Otrā pasaules kara Pildas prāvesti apkalpoja arī Istalsnas baznīcu.
Draudzei ir 9 kapsētas — Ņukšu kapsēta, Gaveiķu kapsēta, Mozū Kukuļu kapsēta, Pūdnīku kapsēta, Aršulānu kapsēta, Aplyužu kapsēta, Rindu kapsēta, Škripānu kapsēta un Zurzu kapsēta. Katru gadu kapsētās notiek kapusvētki.
Draudzes lielākie svētki
Draudzes lielākie svētki un atlaidas ir Vasarsvētki, Svētā Pētera un Svētā Pāvila diena — 40 stundu atlaidas, Vissvētākās Jaunavas Marijas Bezvainīgās ieņemšanas svētki, Vissvētākās Jaunavas Marijas Svētā Rožukroņa svētki.
Gabala FK
Gabala FK (az. PFK Qəbələ) ir Azerbaidžānas futbola klubs no Gabalas pilsētas, kas spēlē Azerbaidžānas premjerlīgā.
Sanmarīno bruņotie spēki
Sanmarīno Republikas bruņotie spēki ( itāļu: Forze Armate Sammarinesi ) ir Sanmarīno nacionālie bruņotie spēki, kas ir vieni no mazākajiem pasaulē. To funkcijās ietilpst ceremoniālo pienākumu veikšana, robežpatruļa, goda sardze pie valdības ēkām, policijas atbalstīšana smagu kriminālnoziegumu izmeklēšanā. Bruņoto spēku sastāvā ietilpst arī žandarmērija.
Sanmarīno nav obligātā militārā dienesta, tomēr visi pilsoņi vecumā no 16 līdz 55 gadiem var tikt rekrutēti.
Sanmarīno aizsardzība pret ārējiem agresoriem ir nodota Itālijas atbildībā.
Henriks Danusēvičs
Henriks Danusēvičs (dzimis ) ir Latvijas sabiedriskais darbinieks, Atmodas laika aktīvists, vēlāk — ilggadējs Latvijas Tirgotāju asociācijas prezidents.
1988. gadā kopā ar līdzdomātājiem matemātiķi Agni Andžānu, fiziķi Laimoni Šmitu, valodnieci Dzintru Paegli, vēsturnieku Andri Tomašūnu un vēlāko izglītības ministru Andri Piebalgu iedibināja Ata Kronvalda fondu, kura uzdevums bija attīstīt Latvijas jauniešu talantus un saglabāt Latvijas izglītības augstos standartus.
No 1989. gada iedibināja Jauno lauksaimnieku salidojumu — konkursu tradīciju, kurus sadarbībā ar Latvijas Lauksaimniecības universitāti un Lauksaimniecības Zinātniski-tehnisko biedrību (vadītāja Anita Liberte) rīkoja četrus gadus. 1991. gadā ar komandu uzvarēja valsts jauno ekonomistu konkursā par valsts lauku saimniecību privatizāciju.
LTF uzdevumā uzvarēja 1990. gada vēlēšanās Rīgas Domē, kurā atbalstīja Andra Teikmaņa ievēlēšanu par Domes priekšsēdētāju un Andreja Inkuļa par izpilddirektoru. Sākotnēji bija Sociālo lietu komisijas priekšsēdētāja vietnieks, pēcāk Tirdzniecības komisijas vadītājs. Ņemot vērā Henrika Danusēviča pašaizliedzību tirgotāju aizstāvēšanā pret varas pārstāvju patvaļu un aktivitāti tirdzniecības vides normalizēšanā, 1994. gada 12. aprīlī Latvijas Tirgotāju asociācijas (LTA) atjaunošanas sapulcē ieguva izteiktu balsu vairākumu tās vadītāja vēlēšanās.
1992. gadā kā Jaunatnes apmaiņas kluba "Kontakts" prezidents iniciēja un nodibināja Latvijas Jaunatnes padomi, ievēlēts par tās līdzpriekšsēdētāju (priekšsēdētājs Romāns Mežeckis).
1972.-1980.gados mācījās Aizrobežu mākslas muzeja direktores Ausmas Belmanes Jauno mākslas draugu pulciņā. 1985.-1987. Piedalījās Radošās jaunatnes vasaras nometņu rīkošanā (vadītājs Guntars Felsbergs). 1988. gadā sadarbībā ar Valsts mākslas muzeju (eksperte Ludmila Ņemiševa) atjaunoja mākslas darbu izsoles Latvijā. 1990.-1991. gadā Starptautiskā kino festivāla (rīkotājs Augusts Sukuts) direktors, 1990. gada Berlīnes festivālā sadraudzējās ar izcilo krievu režisoru Eldaru Rjazanovu. 1991. gadā sarīkojā pirmo Latvijā momentloteriju (ar Aleksandra Laventa atbalstu), kura palīdzēja finansēt kinofestivālu. Par loteriju “Ars” bija populāra mīkla: “Kas tas ir? Liela ļaužu masa, papīrīti kasa.“
No 1982. gada darbojas ar tulkošanu. Sākotnēji vadīja ārzemju tūristu grupas, pēcāk tulkoja daiļliteratūru (pazīstamākais Morisa Leblāna stāsti par Arsenu Lupinu) un zinātniski-populāro literatūru žurnālam “Latvijas Tirgotājs”.
Aija (filma)
"Aija" ir 1987. gadā Latvijas PSR uzņemta divsēriju televīzijas spēlfilma. Filmas režisors ir Varis Brasla un tā uzņemta Rīgas Kinostudijā pēc Jāņa Jaunsudrabiņa triloģijas "Aija" motīviem.
Sižets
20. gadsimta sākums Latvijas laukos. Bijušais kalps Jānis Balodis no Rīgas atgriežas "Raģu" mājās, kur atkal sastop Aiju, ko mīl kopš bērnības. Pēc vīra nāves Aija ar bērniem dzīvo viena. Jāņa mīlestība atmostas un viņš salaulājas ar Aiju, cerot uz laimīgu kopdzīvi.
Lomās
'''Epizodēs: Madara Dišlere, Laura Dišlere, Rita Dreimane (Aijas meitas), Dāvis Buls, Miks Buls (Pakalnu bērni), Armands Reinfelds, Uldis Vazdiks, Gunārs Dālmanis u.c.
Sliktie puiši uz mūžu
"Sliktie puiši uz mūžu" (en) ir 2020. gada ASV spriedzes komēdija. Filmas režisori ir Adils El Arbi un Bilals Falahs. Galvenās lomas atveido Vills Smits un Mārtins Lorenss. Šī filmu sērijas daļa ir turpinājums filmai "Sliktie puiši 2" (2003). Filmas producenti ir Džerijs Brukhaimers, Smits un Dags Belgrads. Filmas sižets seko divu detektīvu Maika Lovrija (Smits) un Markusa Bērneta (Lorenss) atkalapvienošanās stāstam, kad atkal kāds sāk slepkavot cilvēkus no viņu jau kādreiz slēgtās lietas. Filmā filmējušies arī Vanesa Hadžensa, Aleksandrs Ludvigs, Čārlzs Meltons, Paola Nunjesa, Keita del Kastiljo, Nikijs Džems un Džo Pantoliano.
Endzele
Endzele (agrāk arī Straume) ir apdzīvota vieta Valmieras novada Jeru pagastā, pagasta centrs. Izvietojušies pagasta vidusdaļā pie autoceļa P17 37 km no novada centra Valmieras un 144 km no Rīgas.
Sliktie puiši uz mūžu
Par filmu sērijas trešo daļu sāka runāt uzreiz pēc otrās daļas labajiem finansiālajiem rādītājiem. Maikls Bejs paziņoja, ka viņš būtu ieinteresēts atgriezties pie trešās daļas režijas, bet budžeta ierobežojumi to apgrūtinātu. Nākamo desmit gadu laikā filmai bija vairāki tās veidošanas mēģinājumi, mainot gan režisorus, gan scenāristus. Projekts tika izziņots 2018. gada oktobrī, filmēšana norisinājās Atlantā, Maiami un Mehiko 2019. gadā no janvāra līdz jūnijam.
Endzele
Endzeles (Henselshof) muiža dibināta 1560. gadā vietā, kur atradies neliels ciems. Mūsdienu apdzīvotā vieta izaugusi padomju gados ap bijušās muižas centru kā kolhoza «Straume» ciemats. Endzelē atrodas Jeru pagasta pārvalde (Vēstnešos), Jeru pamatskola (muižas ēkā), pasts, Jeru feldšeru punkts, veikals.
Kalngales iela
Kalngales iela ir iela Rīgā, Ziemeļu rajonā, Vecmīlgrāvī. Kalngales iela sākas krustojumā ar Ziemeļblāzmas ielu un beidzas krustojumā ar Vecāķu prospektu. Ielas kopējais garums ir 434 metri.
Ielu savienojumi
Kalngales iela ir savienota ar šādām ielām:
Teodors Lācis
Teodors Lācis (dzimis Elkuzemes muižā, miris  Liepājā) bija latviešu aktieris un režisors.
Pieņēmis skatuves vārdu Fjodors Lavreckis un no 1903. līdz 1920. gadam bijis aktieris dažādās Krievijas trupās. Tāpat tulkojis latviski vairākas krievu autoru lugas. 1916. gadā mobilizēts un nosūtīts uz kara skolu. Karaspēka daļās kopā ar vairākiem krievu aktieriem dibinājis teātra trupu. 1920. gadā atgriezies Liepājā, kur bijis Liepājas teātra aktieris un režisors no 1920. līdz 1922. gadam, no 1936. līdz 1937. gadam un no 1944. līdz 1946. gadam. No 1922. līdz 1944. gadam bijis aktieris vairākos Rīgas teātros, tajā skaitā Latvijas Nacionālajā teātrī un Dailes teātrī, kā arī Latvijas Radiofonā.
Tīna Garabedjana
Tīna Garabedjana (en) vai Tīna Karapetjana (hy; dzimusi Kvebekā) ir Kanādā dzimusi bijusī armēņu daiļslidotāja, kura sacensībās pārstāvēja Armēniju.
T. Garabedjana ir dzimusi Kanādā, abiem viņas vecākiem ir Libānas armēņu izcelsme. Viņa ir absolvējusi Makgila Universitāti 2021. gadā.
2002. gadā pievērsusies daiļslidošanai, sākotnēji slidojusi individuāli, bet pēc tam pārī ar kanādieti Aleksandru Lalibertē startējusi dejās uz ledus. Abi pāra dalībnieki pieņēma Armēnijas pilsonību, startējot junioru sacensībās. 2015. gada maijā tika izveidots jauns deju uz ledus pāris, apvienojot T. Garabedjanu un citu Kanādas daiļslidotāju Simonu Proulu-Senekālu, arī viņš ieguva Armēnijas pilsonību.
T. Garabedjana un S. Prouls-Senekāls pārstāvēja Armēniju 2022. gada ziemas olimpiskajās spēlēs Pekinā, iegūstot 18. vietu. Šis bija labākais sasniegums Armēnijai 2022. gada ziemas olimpiskajās spēlēs. Startējuši vairākos Pasaules čempionātos, augstāko 14. vietu iegūstot 2022. gada Pasaules čempionātā. Pēc šīs sezonas T. Garabedjana beidza profesionālā sporta karjeru.
Birkāns
Birkāns var būt:
Modelēšana
Modelēšana ir izziņas objektu izpēte balstoties uz to modeļiem; reāli eksistējošo priekšmetu, procesu vai parādību modeļu izbūve un izpēte ar mērķi saņemt šo parādību skaidrojumus, kā arī zinātnieku interesējošās parādības pareģošanai.
Modelēšanas veidi
Jēdziena „modelis” daudznozīmju dēļ ne zinātnē, ne tehnikā neeksistē vienotas modelēšanas veidu klasifikācijas: klasifikāciju var veikt balstoties uz modeļu raksturu, uz modelējamo objektu raksturu, uz modelēšanas izmantošanas sfēru (tehnikā, fizikas zinātnēs, kibernētika utt.). Piemēram, var izdalīt sekojošus modelēšanas veidus:
Modelēšanas process
Modelēšanas process sevī iekļauj trīs elementus:
Pirmais modeļa izbūves etaps paredz sākotnējo zināšanu esamību par objektu-oriģinālu. Modeļa izzināšanas iespējas nodrošina to, ka modelis atspoguļo (attēlo, imitē) kaukt kādus nozīmīgus objekta-oriģināla iezīmes. Jautājums par nepieciešamo un pietiekošo oriģināla un modeļa līdzību prasa konkrēto analīzi. Acīmredzami, modelim zūd jēga gadījumā, ja modelis pārmērīgi līdzinās oriģinālam (tad tas vairs nav modelis) vai, ja modelis pārāk stipri atšķiras no oriģināla visās nozīmīgās tā īpašībās. Tādā veidā, vienu modelējamā objekta īpatnību izzināšana īstenojas tikai pilnībā atsakoties no citu objekta īpatnību izzināšanas. Tādēļ jebkurš modelis aizvieto oriģinālu tikai ļoti ierobežotā nozīmē. No tā seko tas, ka no viena objekta var tikt uzbūvēti vairāki „specializēti” modeļi, kas koncentrē uzmanību uz noteiktām pētāmā objekta īpatnībām, vai arī, kas raksturo objektu ar dažādu detalizācijas līmeni.
Trešajā etapa tiek nodrošināta zināšanu pārnese no modeļa uz oriģinālu – vairuma zināšanu formēšana. Vienlaicīgi notiek pāreja no modeļa „valodas” uz oriģināla „valodu”. Zināšanu pārneses process tiek nodrošināts balstoties uz noteiktiem noteikumiem. Zināšanas par modeli nepieciešams koriģēt ņemot vērā tās objekta-oriģināla īpašības, kuras netika atspoguļotas vai tika mainītas modeļa izbūves laikā.
Ceturtais etaps – praktiskā ar modeli iegūstāmo zināšanu pārbaude un to izmantošana objekta apkopojošas teorijas izveidei, tā uzlabošanai vai vadībai.
Šobrīd grūti norādīt cilvēka darbības jomu, kurā netiktu izmantota modelēšana. Ir izstrādāti, piemēram, automobiļu ražošanas modeļi, rudzu audzēšanas modeļi, atsevišķu cilvēka orgānu funkcionēšanas modeļi, atomkara seku modeļi. Perspektīvā katrai sistēmai var tikt izveidoti savi modeļi, pirms katra tehniskā vai organizatoriskā projekta realizācijas nepieciešams veikt modelēšanu.
Vēsturiskās dinamikas matemātiskā modelēšana
Pēdējā laikā intensīvi attīstās matemātiskā vēsturiskās dinamikas modelēšana (kliodinamika). Patlaban par galvenajiem kliodinamikas sasniegumiem var uzskatīt matemātisko „simtgades” sociāldemogrāfisko ciklu modeļu izstrādi un salīdzinoši sekmīgo matemātiskās modelēšanas ilgtermiņa attīstību Sistēmas-Pasaule.
Akrofobija
Atrodoties augstumā, akrofobam ir slikta dūša un reibonis.
Omskas grīslis
Omskas grīslis ir grīšļu dzimtas suga, kurai raksturīgas  0,3-0,5 cm platas lapas, apakšpusē ar īsām, ieapaļām kārpiņām un pūslītis bez dzīslojuma.
Suga var tikt aplūkota kā augstā grīšļa pasuga.
Kailers Jamamoto
Kailers Jamamoto (en, dzimis ) ir ASV hokejists, spēlē labās malas uzbrucēja pozīcijā. Pašlaik (2023) Jamamoto pārstāv NHL klubu Edmontonas "Oilers".
Karjera
2017. gada NHL draftā Jamamoto ar kopējo 22. numuru izvēlējās Edmontonas "Oilers". Spēlējis arī AHL komanda Beikersfīldas "Condors".
Duje Čaleta-Cars
Duje Čaleta-Cars (hr; dzimis ) ir Horvātijas futbolists, aizsargs, Horvātijas futbola izlases dalībnieks. Kopš 2023. gada spēlē Francijas futbola 1. līgas kluba Lionas "Olympique" sastāvā, kas viņu īrē no Southampton.
Sasniegumi
Red Bull Salzburg
A. Trifiatis-Tripiaris
A. Trifiatis-Tripiaris (gr) bija grieķu treka riteņbraucējs, 1896. gada vasaras olimpisko spēļu dalībnieks.
1896. gada vasaras olimpiskās spēles
A. Trifiatis-Tripiaris olimpiskajās spēlēs startēja treka riteņbraukšanas 12 stundu braucienā. Viņš šajā disciplīnā nefinišēja.
Gnēžas
Gnēžas ir ciems Meņģeles pagastā, Ogres novadā. Atrodas 88 km attālumā no Rīgas.
Ciema apkārtnē atrodas vairākas apskates vietas (Aderkašu Sv. Marijas-Magdalēnas pareizticīgo baznīca, Dullā Daukas birzs, skatu tornis). Valsts aizsargājamie kultūras pieminekļi ciema apkārtnē: Aderkašu pareizticīgo baznīca.
Edesa
Edesa var būt:
Hindu
Hindu var būt:
Britu Greiema Zemes ekspedīcija
Ekspedīcijas plānotais mērķis bija apsekot un izpētīt Greiema Zemi, kas tajā laikā tika uzskatīta par vienu no salām ziemeļos no Antarktīdas kontinenta un ko no tā atdala Stefensona šaurums, kas, kā tika uzskatīts, savieno Belinshauzena jūru ar Vedela jūru. Papildus reģiona ģeogrāfiskajai un kartogrāfiskajai izpētei bija plānoti pētījumi arī ģeoloģijā, glacioloģijā, zooloģijā, meteoroloģijā un ornitoloģijā.
Ekspedīcijas budžets bija ļoti pieticīgs un 20 000 GBP (ap 400 000 GBP pēc mūslaiku aplēsēm) bija iekļauta arī kuģa un lidmašīnas cena.
Ekspedīcijas pirmā gada atbalsta Ziemeļu bāze tika ierīkota nelielajā Vinterailendas salā Argentīnas salu arhipelāgā. Tas bija daudz tālāk ziemeļos, nekā sākotnēji tika plānots, jo problēmas ar kuģa Penola papilddzinēju neļāva kuģot tālāk uz dienvidiem.
Problēmas tika novērstas nākamajā gadā un Dienvidu bāze tika ierīkota Berija salā Margeritas līcī. Bāzes ierīkošanai tika izmantoti materiāli no nelietotas vaļu mednieku bāzes Disepšenas salā. No šīs bāzes arī tika veikta lielākā daļa izpētes un zinātnisko pārgājienu. Lielākā daļa no tiem tika veikta suņu pajūgos un garākais bija 10 nedēļu garumā un ap 500 km tālu uz dienvidiem, kura laikā tika atklāts un apsekota Džordža VI šaurums, kas atdala Aleksandra I salu no kontinenta. Tāpat pārgājiena laikā tika secināts, ka nepastāv šaurums, kas savienotu Belinshauzena un Vedela jūras un Greiema Zeme ir pussala. Tāpat ekspedīcijas vajadzībām intensīvi tika izmantota lidmašīna, kas izrādījās praktisks līdzeklis maršruta izpētei, apsekošanai un pārtikas un degvielas noliktavu ierīkošanai garākiem pārgājieniem. Ekspedīcijas gaitā 1600 km Greiema Zemes piekrastes tika veikta aerofotografēšana un kartēšana.
Ivars Birkāns
Ivars Birkāns (dzimis Jelgavā, miris  Rīgā) bija latviešu komponists, flautists, saksofonists, klarnetists un mūzikas pedagogs.
1957. gadā beidzis mācības Emīla Dārziņa mūzikas vidusskolā, 1962. gadā absolvējis Latvijas konservatorijas Štrāla un Racbauma flautas klasi. Pēc absolvēšanas sāka spēlēt Operas un baleta teātra orķestrī (līdz 1965. gadam). No 1967. līdz 1972. gadam bijis koncertmeistars Latvijas Filharmonijas Rīgas estrādes orķestrī, pēc tam līdz 1995. gadam spēlējis Latvijas TV un radio estrādes un vieglās mūzikas orķestrī. Bijis projekta Mirage Jazz Orchestra dalībnieks.
1985. gadā saņēmis Latvijas PSR Nopelniem bagātā skatuves mākslinieka goda nosaukumu, 1995. gadā — Lielo mūzikas balvu.
Dižā aslape
Dižā aslape (la) ir mainīga izskata grīšļu dzimtas suga. Savvaļā tā ir sastopama Amerikā, Eiropā, Āzijā un Āfrikā. Latvijā Dižā aslape ir sastopama reti un nevienmērīgi: pārsvarā Rīgas līča un jūras piekrastē valsts ziemeļrietumu daļā, uz kaļķaina pamata zāļu purvos, skrajos, mitros mežos un gar ezeriem.
Suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 3. kategorijā.
Apraksts
Dižā aslape ir daudzgadīgs, 0,8—1,8 m garš lakstaugs. Tam ir ložņājošs saknenis un stāvs, stīvs, vienkāršs, cilindrisks un dobs stublājs. Visam augam ir zaļganpelēka nokrāsa. Lapu ir daudz — uz stublāja līdz pat ziedkopai. Lapas ir trīsšķautņainas, lineāras, garumā līdz 120 cm, platumā līdz 1—2 cm, tās ir plakanas, gar malu un uz ķīļveidīgās vidusdzīslas dzeloņaini zobainas. Ziedi ir izvietoti 10—60 cm garā, pārtraukti saliktā skarā stublāja galā. Katrā vārpiņā ziedi pa 2—3; šīs vārpiņas veido galviņveida pušķus, kas veido otrās pakāpes skaras. Katrā galviņveida pušķī visbiežāk ir 7—10 vārpiņas. Pie katras otrās pakāpes skaras pamata ir gara seglapa, kas līdzīga stublāja lapai, tikai īsāka un šaurāka. Auglis ir brūns, 0,3 cm garš spīdīgs riekstiņš. Zied jūlijā, augustā.
Pasugas
Dižajai aslapei tiek nodalītas šādas pasugas:
Ēmils Fošbergs
Ēmils Pēters Fošbergs (sv; dzimis ) ir Zviedrijas futbolists, pussargs, Zviedrijas futbola izlases dalībnieks. Kopš 2015. gada spēlē Bundeslīgas kluba RB Leipzig sastāvā.
Sasniegumi
Malmö FF
RB Leipzig
Individuālie sasniegumi
Alona
Alona ir viena no lielākajām ģintīm ūdensblusu kārtā, kurā ietilpst 125 sugas un 6 pasugas. Plaši izplatītas Eiropā, kā arī Dienvidāfrikā, Ziemeļamerikā, Austrālijā; sporādiski sastopamas arī citur pasaulē. Daudzas no sugām ir apšaubāmā stāvoklī (species inquirenda ='SI' zemāk ) un iespējams pieder pie citas ģints.
Ploskīne
Ploskīne, arī Ploskene, agrāk Plaskina, ir ciems Balvu novada Briežuciema pagastā. Atrodas pagasta ziemeļu daļā 8 km no pagasta centra Briežuciema, 28 km no novada centra Balviem un 248 km no Rīgas.
Apdzīvotā vieta atrodas nomaļus no autoceļa P46 (Dubļeva–Cērpene), Griušļovas upes krastā. Uz ziemeļrietumiem atrodas Ploskenes ezers.
Lahdenpohjas rajons
Lahdenpohjas rajons ir Krievijas Karēlijas Republikas administratīvais rajons tās dienvidrietumu daļā. Rajons robežojas ar Karēlijas Sortavalas rajonu ziemeļaustrumos, Ļeņingradas apgabala Viborgas rajonu un Priozerskas rajonu dienvidaustrumos, Somiju rietumos un ziemeļrietumos, kā arī to apskalo Ladogas ezers no dienvidaustrumiem.
Līdz 1940. gadam rajona teritorija atradās Somijā. Mūsdienās rajona iedzīvotāji pēc etniskā sastāva ir krievi (82,5%), baltkrievi (6,5%), ukraiņi (4,3%).
Hītolas ciemā dzimusi somu rakstniece un feministe Ēva Kilpi (Eeva Kilpi, 1928) un operas bass Marti Talvela (Martti Talvela, 1935–1989). Kurkijoki ciemā dzimis Somijas slēpotājs Veiko Hakulinens (Veikko Hakulinen, 1925–2003) un Somijas prezidents Lauri Kristiāns Relanders (Lauri Kristian Relander, 1883–1942).
Nemīlētie
Nemīlētie ir latviešu televīzijas seriāls, kas tiek pārraidīts kanālā TV3 no 2020. gada 31. augusta, tas redzams TV3 četras reizes nedēļā — no pirmdienas līdz ceturtdienai, taču servisā Go3 to iespējams redzēt ātrāk. Seriāls ir veidots pēc lietuviešu rakstnieka Edvīna Kaledas triloģijas "Nemīlētie", "Svešinieki" un "Nosodītie" motīviem. Seriāls balstīts uz patiesiem notikumiem, par pamatu ņemot reālu cilvēku dzīves stāstus, kuram ir vairākas daļas.
Sižets
Seriāls ir stāsts par dažādu sociālo slāņu cilvēkiem, kuri krīzes laikā cenšas izdzīvot, kā māk. Tie ir cilvēki, kurus šī finanšu krīze nemaz neskar un var atļauties visu ko vien sirds kāro, un naudu mierīgi māk nopelnīt — legāli un dažkārt arī nelegāli. Tie ir cilvēki, kuri ar dažādām metodēm cenšas noturēties šajā skarbajā pasaulē un dara visu iespējamo, lai izdzīvotu, citi savukārt upurē sevi, lai sagādātu saviem mīļajiem cilvēkiem visu nepieciešamo skaistai dzīvei un nokļūst nopietnās nepatikšanās, bet daži uzticīgi mīl, lai arī cik ilgi otrs būtu jāgaida atgriežamies mājās.
Otrajā sezonā katram varonim nākas sadzīvot ar to, ka paļauties ir iespējams tikai uz sevi, jo visi apkārtējie ir kļuvuši par svešiniekiem. Trešajā sezonā varoņus piemeklē tumši noslēpumi un mīklaini notikumi, kas varoņiem liks saskarties ar smagiem pārbaudījumiem un noziegumi sekos cits pēc cita. Ceturtajā sezonā notikumi norisinās tuvāk mūsdienām un daudziem no varoņiem izdodas tikt gan pie naudas, gan varas.
Lielā iela (Jelgava)
Lielā iela ir Jelgavas galvenā iela, kas sākas Pārlielupē kā Rīgas ielas turpinājums krustojumā ar Brīvības bulvāri, šķērso Lielupes un Driksas tiltus un pilsētas centru gar Hercoga Jēkaba laukumu, beidzoties krustojumā ar Dobeles šoseju.
Otrā pasaules kara laikā ielas apbūve tika iznīcināta, mūsdienās to veido gandrīz vienīgi Latvijas PSR laikā celtas ēkas. Lielajā ielā 2 atrodas Latvijas Lauksaimniecības universitātes galvenā ēka, Lielajā ielā 6 — viesnīca "Jelgava", Lielajā ielā 11 — Jelgavas pilsētas dome, Lielajā ielā 22a — Jelgavas Svētās Annas evaņģēliski luteriskā baznīca.
Vēsture
Lielās ielas nosaukums (de) atrodams jau 17. gadsimta Jelgavas kartēs. Pēc Ulmaņa apvērsuma tā bija pārdēvēta par Vadoņa ielu, pievienojot Pils ielu (de), kas pirms turpinājās no Tirgus laukuma līdz Jelgavas pilij. Pēc Latvijas okupācijas 1940. gada 2. augustā to pārdēvēja par Staļina ielu, 1941. gada 14. jūlijā par Hermaņa Gēringa ielu (Hermann-Göring-Straße). Pēckara gados atjaunoja Lielās ielas nosaukumu, bet 1960. gada 6. aprīlī pārdēvēja par Ļeņina prospektu, atdalot Vecpilsētas ielu.
Trešās Atmodas laikā 1990. gada 26. aprīlī tā atguva Lielās ielas nosaukumu.
Biruta Galdika
Biruta Galdika ir lietuviešu izcelsmes Kanādas un Indonēzijas bioloģe, orangutanu pētniece.
Dzīvesgājums
1966. gadā ieguva psiholoģijas un zooloģijas bakalaura grādu, bet 1969. gadā maģistra grādu antropoloģijā. Paleontologa Luisa Līkija iedvesmota, viņa daudzus gadus veltīja orangutanu pētniecībai un aizsardzībai, dzīvodama to dabiskajā vidē Borneo salā.
Līdz ar Daianu Fosiju (gorillu pētnieci) un Džeinu Gudolu (šimpanžu pētnieci) dēvēta par vienu no "Līkija eņģeļiem". 1978. gadā viņa ULCA aizstāvēja zinātņu doktores grādu par tēmu "Orangutanu adaptācija Tandžunputingas rezervātā Centrālajā Borneo" (Orangutan adaptation at Tanjung Puting Reserve, Central Borneo).
Gola Čakši
Gola Čakši ir ciems Ilzeskalna pagastā, Rēzeknes novadā. Atrodas 250 km attālumā no Rīgas.
Lielzalves muiža
Lielzalves muiža bija muiža Zalvē, tagadējā Aizkraukles novada, Zalves pagastā. Pēc 1920. gada agrārās reformas Lielzalves muižas zemes 8084 ha platībā sadalīja jaunsaimniekiem, bet kungu mājā ierīkoja skolu.
2008. gada nogalē, kad Zalves pagasta padome nolēma skolu slēgt, skolas telpās plānoja izveidot sociālo prasmju attīstības un izglītošanas centru, kas līdzekļu trūkuma dēļ neizdevās. 2013. gadā Neretas novada dome nolēma pārdot bijušās Zalves pamatskolas ēku jeb grāfa Andreja Šuvalova kādreizējo medību rezidenci izsolē.
Vēsture
Pēc Livonijas ordeņa valsts sabrukuma zemes gar Zalvītes upi izlēņoja bijušajam ordeņa komturam Vilhelmam no Efernas (von Effern), kas 1563. gadā bija apprecējis hercoga Gotharda Ketlera radinieci. 1607. gadā līdztekus Neretas muižai un Daudzeses muižai pieminēta Zalves muiža kā trešā Eferna muiža ar Knāvu (Knawen) pusmuižu.
Pēc Vilhelma fon Eferna nāves 1617. gadā Zalves muižu mantoja viņa sieva. 1688. gadā muižu mantoja viņas meita un parādu dēļ to ieķīlāja. 1710. gada Lielā mēra epidēmijas laikā Zalves apkārtnē nomira liela daļa iedzīvotāju. 1744. gadā Zalves muižu pārdeva Krustpils un Skaistkalnes dzimtkungam Nikolajam Korfam.
Pēc Kurzemes un Zemgales hercogistes aneksijas un iekļaušanas Krievijas Impērijas sastāvā Zalves muižu ieguva Platons Zubovs (1767-1822), kas 1821. gadā apprecējās ar Teklu Valentinoviču. 1826. gadā pēc precībām ar Zubova atraitni muižu ieguva grāfs Andrejs Šuvalovs (Шувалов, 1802-1873). 1845.-1846. gadā viņš veica muižas ēku remontu, pēc tam muižu izrentēja. 1855. gadā Zalvi mantoja viņa dēls Pēteris Šuvalovs (1827-1889), kurš vēlāk kļuva par Baltijas ģenerālgubernatoru (1864-1866). Tā kā Zalves apkārtnes meži bija zvēriem bagāti, muižas īpašnieki bieži rīkoja medības ar augstu viesu piedalīšanos. Viņa vienīgais dēls bija grāfs Andrejs Šuvalovs (1865-1928), kas Krievijas Impērijas armijā sasniedza ģenerālmajora pakāpi (1912), piedalījās Krievijas pilsoņu karā, 1920. gadā emigrēja uz Šveici. Jau 1900. gadā Zalves muižā ievilka telefonu, lai grāfs varētu paziņot par savu ierašanos uz medībām.
Pēc 1920. gada agrārās reformas Lielzalves muižu sadalīja jaunsaimniekiem, uz bijušo muižas kungu māju 1922. gadā pārcēla skolu. Otrā pasaules kara laikā skolā bija iekārtots vācu armijas kara hospitālis.
Muižas kungu māja
Divstāvu ēka, celta 19. gs. Ievērojami izvirzīti sānu rizaliti. Abos ēkas galos ir seni, velvēti pagrabi. Saglabājušās sienu - griestu ieloces dzegas, daži logu slēģi, 19. gs. durvju vērtnes. 1968.-1970. gadā veiktas izmaiņas plānojumā, izārdīts manteļskurstenis, pārveidotas logailas.
1039. gads
1039. bija parastais gads, kas pēc Jūlija kalendāra sākās pirmdienā.
Abora
Abora (arī Abota) ir Abaines labā krasta pieteka Madonas novada Indrānu pagastā.
Laboka
Laboka (en) ir pilsēta ASV, Teksasas štatā. 2010. gadā pilsētā dzīvoja 229 573 iedzīvotāji. Laboka ir 84. lielākā pilsēta ASV.
Abora
Tek rietumu virzienā. Ietek Abainē netālu no tās ieteces Aiviekstē. Pie ieteces Abainē — valsts nozīmes arheoloģijas piemineklis Aboras apmetne.
Stelles
Aužamās stelles ir mašīna, ar kuru mehāniski auž audumus. Ar to palīdzību lielos daudzumos var noaust noteikta pinuma, blīvuma un platuma audumu. Stelles ir viena no tekstilrūpniecības pamatmašīnām. Stelles iedala bezatspoļu stellēs un atspoļu stellēs.
X-cilvēki: sākums. Vilknadzis
Galvenās lomas filmā atveido Hjū Džekmens, Līvs Šreibers, Raiens Renoldss, Linna Kolinsa un Denijs Hjūstons. Filmas pirmizrāde notika Sidnejā.
Murāni (Druvienas pagasts)
Murāni ir ciems Gulbenes novada Druvienas pagastā. Atrodas pagasta centrālajā daļā.
Apdzīvotā vieta atrodas nomaļus no valsts autoceļiem.
Antropocēns
Antropocēns (el, ánthrōpos — ‘cilvēks’) ir neoficiāls termins, kuru izmanto, lai raksturotu pašreizējo ģeoloģisko epohu Zemes vēsturē. Šo epohu raksturo saprātīgā cilvēka darbība, kas būtiski ietekmējusi un ietekmē Zemes ekosistēmas. Terminu tā pašreizējā nozīmē 2000. gadā ieviesa Nobela prēmijas laureāts ķīmijā un atmosfēras pētnieks Pauls Krutzens. Pauls Krutzens pats uzskata, ka antropocēna sākums ir 18. gadsimta beigas (piedāvā 1784. gadu, kad Džeimss Vats izgudroja tvaika dzinēju), kad pieaugošās cilvēka radītās ogļskābās gāzes veicināja straujas klimata pārmaiņas, savukārt 2016. gada janvārī akadēmiskais žurnāls Science publicēja rakstu ar apgalvojumu, ka antropocēna sākums ir 1950. gadi, kad cilvēku ietekme uz Zemes sistēmām kļuva pietiekami nozīmīga, lai varētu runāt par pleistocēna beigām un jaunas ģeoloģiskās ēras iestāšanos. Pastāv vēl viens piedāvāts variants, ka antropocēns ir sācies ar lauksaimniecības izveidošanos (šo mēdz saukt par “ilgo antropocēnu”).
Modernitāte un dabas konceptualizēšana
Modernitāte nosaka, kā pasaule darbojas ētikas un morāles ietvaros. Ja antropocēna sākums sakrīt ar Apgaismības laikmeta sākumu, tad tā laika intelektuāļi balstījās uz antropocentrismu, liekot dabu kā no vērtībām neatkarīgu realitāti. Jau pirms tam bija radies cilvēces mērķis valdīt pār dabu un kontrolēt to, uz ko norāda vairāki 17. gadsimta domātāji, piemēram, Frānsiss Bēkons apgalvoja, ka cilvēks ir dabas daļa, šaurākā nozīmē dabas pārvaldītājs, savukārt Renē Dekarts uzskatīja ka cilvēks ir dabu pārspējošs, spējīgs izaicināt un atbrīvot Dievu no dabas, visbeidzot Tomass Hobss vērsa uzmanību, ka cilvēks ir dabas vadīts, ja vien nenonāk konfliktā viens ar otru.
Goliševa (Ilzeskalna pagasts)
Goliševa ir ciems Ilzeskalna pagastā, Rēzeknes novadā. Atrodas 247 km attālumā no Rīgas.
1000 Forms of Fear
1000 Forms of Fear ir austrāliešu dziedātājas Sia sestais studijas albums. Tas tika izlaists visā pasaulē 2014. gada 4. jūlijā. Tā izdevēji ir Monkey Puzzle un RCA Records visā pasaulē, kā arī Inertia Records Austrālijā. Dziesmu vārdos stāstīts par dziedātājas cīņu ar narkotiku atkarību un bipolāriem traucējumiem.
1000 Forms of Fear saņēmis galvenokārt pozitīvas atsauksmes no mūzikas kritiķiem, kas slavēja izpildītājas vokālās dotības un dziesmu vārdus. Albums debitēja pirmajā vietā ASV Billboard 200, pirmajā nedēļā pārdodot 52 000 kopiju. Albums arī sasniedza topa augšgalu Austrālijā un Kanādā, kā arī sasniedza top 5 Dānijā, Jaunzēlandē, Norvēģijā, Zviedrijā, Šveicē un Lielbritānijā.
Četras albuma dziesmas pārtapa singlos. Tā galvenais singls, Chandelier, kas izdots 2014. gada martā, kļuva par pasaules top-10 singlu; tas arī sasniedza astoto vietu ASV Billboard Hot 100''. Big Girls Cry'' tika izlaists 2014. gada jūnijā. Solo versija dziesmai Elastic Heart, kas sākotnēji bija sadarbība ar The Weeknd un Diplo, tika izlaists 2015. gada janvārī. Fire Meet Gasoline tika izdots kā ceturtais un pēdējais singls Vācijā 2015. gada 19. jūnijā. Oficiālais mūzikas video singlam Chandelier skatīts vietnē YouTube vairāk nekā 1,2 miljardus reižu, un video singlam Elastic Heart skatīts vairāk nekā 600 miljonu reižu.
Lai popularizētu albumu, 2014. un 2015. gadā izpildītāja parādījās vairākos televīzijas šovos, tai skaitā The Ellen DeGeneres Show un Jimmy Kimmel Live!, kur ar viņu kopā kā dziedātājas tēls uz skatuves uzstājās jaunā dejotāja Medija Zīglere. 1000 Forms of Fear guva trīs ARIA Mūzikas Balvas 2014. gadā. "Boston Globe" un "Rolling Stone" tas tika minēts kā viens no labākajiem albumiem 2014. gadā. Galvenais singls Chandelier saņēmis četras "Grammy" nominācijas: Gada dziesma, Gada ieraksts, Labākā popa solo uzstāšanās, un Labākais mūzikas video.
Singli
"Chandelier", kas kalpoja kā 1000 Forms of Fear galvenais singls, tika izdots kā lejupielāde izklaides programmā iTunes 2014. gada 17. martā. Mūzikas video dziesmai tika izlaists gada 2014. gadā 6. maijā un ir skatīts YouTube vairāk nekā 1.2 miljardu reižu. Tajā redzama dejotāja Medija Zīglere, kas ģērbusies ādas krāsas bodijā un blondā parūkā, kas atgādina Ferleres frizūru. Singls guva komerciālus panākumus, sasniedzot astoto vietu ASV Billboard Hot 100 un kļūstot par veiksmīgāko izpildītājas singlu. "Chandelier" arī sasniedza top pieci vairākos ierakstu topos Eiropā un Okeānijas valstīs, tostarp: Flandrijā un Francijā (1. vieta), Austrālijā un Norvēģijā (2. vieta), Jaunzēlandē (3. vieta), Apvienotajā Karalistē (6. vieta) un Slovākijā (5. vieta).
"Eye of the Needle" tika izdots digitālajā vidē 2014. gada 3. jūnijā kā reklāma albumam, toties "Big Girls Cry" kļuva pieejams lejupielādei 25. jūnijā. "Elastic Heart" tika izdots kā ceturtais 1000 Forms of Fear singls 2015. gada janvārī. Mūzikas video dziesmai tika izlaists 2015. gada 7. janvārī, kurā Zīglere dejo milzu putnu būrī tajā pašā blondajā parūkā kopā ar aktieri Šia Lebafu. Video ir skatīts YouTube vairāk nekā 500 miljonu reižu. "Elastic Heart" sasniedza 17. vietu ASV Billboard Hot 100 un gozējās topu augšgalā vairākās valstīs, tostarp Austrālijā un Īrijā. 2015. gada 2. aprīlī tika izlaists singla "Big Girls Cry" mūzikas video, kurā Zīglere redzama tajā pašā blondajā parūkā. "Fire Meet Gasoline" tika oficiāli izdots kā singls Vācijā 2015. gada 19. jūnijā.
Luberts fon Hambroihs
Luberts fon Hambroihs (de) bija Livonijas ordeņa brālis 16. gadsimtā.
Luberts fon Hambroihs nāca no Ķelnes apkaimes un Hambroihu dzimta centrējās ap Reinbergas pilsētu Vestfālenē. Iespējams, Luberta fon Hambroita vecāki bija Georgs fon Hambroihs un Margarete, dzimusi fon Rēmene. Luberts fon Hambroihs bija Livonijas ordeņa finanšu un saimniecības pārzinis (Schaffer) ar rezidenci Cēsu pilī no 1554. līdz 1556. gadam. 1551. gadā devās uz Vāciju, lai meklētu rekrūšus, sakarā ar pamiera beigām ar Krieviju.
PRO UEFA licence
PRO UEFA licence (UEFA Pro Licence) — augstākā līmeņa futbola treneru sertifikāts Eiropas Futbola asociāciju savienības (UEFA) dalībvalstīs. Tā seko UEFA-B un UEFA-A licenču saņemšanai. Licence ir derīga trīs gadus. Treneri pagarina tās darbības termiņu, sakrājot nepieciešamo punktu skaitu par semināru apmeklējumu. UEFA Pro licence ir obligāts priekšnoteikums tiem treneriem, kuri vēlas pastāvīgi vadīt jebkuras Eiropas valsts augstākās līgas futbola klubu ilgāk par 12 nedēļām (periods, kurā pagaidu trenerim, kuram nav nepieciešamās licences, ir atļauts pildīt galvenā trenera pienākumus). Tāpat tā ir nepieciešama, lai trenētu klubus UEFA klubu un starpvalstu sacensībās.
Rotenburga/Oberlauzica
Rotenburga/Oberlauzica ir pilsēta Vācijā, Saksijas zemē, Gerlicas apriņķī pie Neises upes, kas ir robeža ar Poliju.
Vēsture
Rakstos pirmoreiz minēta 1268. gadā. 1815. gadā Vīnes kongresa rezultātā iekļāvās Prūsijā. Pēc Otrā pasaules kara kļuva par robežpilsētu, jo pa Neises upi tika novilkta Polijas - Vācijas robeža, un iekļāvās VDR sastāvā. VDR laikā pie pilsētas atradās PSRS kara aviācijas bāze.
Ekonomika
PIe pilsētas 2009. gadā atklāja saules elektrostaciju ar 20,5 MW jaudu.
Izglītība, kultūra, tūrisms un sports
Bez vietējā novada muzeja Rotenburgā atrodas arī aviācijas muzejs.
Maskavas Nams
Maskavas Nams (ru) ir kultūras un biznesa centrs Rīgā, Marijas ielā 7.
Vēsture
Maskavas Nama projekta ierosinātāji bija tā laika Maskavas mērs Jurijs Lužkovs un Krievijas Federācijas vēstnieks Latvijā Aleksandrs Udaļcovs. 2001. gada 13. novembrī Maskavas valdība pieņēma lēmumu par kultūras centra izveidošanu Latvijas galvaspilsētā. 2002. gada sākumā sākās bijušā Dzelzceļnieku nama rekonstrukcija, kuru Maskava ieguva no VAS "Latvijas dzelzceļš" īpašuma maiņas rezultātā. Svinīgā atklāšana notika 2004. gada 28. maijā Rīgas mēra Gundara Bojāra un Maskavas mēra Jurija Lužkova klātbūtnē.
Šobrīd Maskavas Namā tiek rīkoti teātra festivāli, izrādes, kinoseansi un citi kultūras pasākumi.
Entonijs Blinkens
Entonijs Džons Blinkens (en; dzimis ) ir amerikāņu politiķis un diplomāts, kopš ir 71. ASV valsts sekretārs. Blinkens Baraka Obamas administrācijā ieņēmis nacionālās drošības padomnieka un valsts sekretāra vietnieka amatus.
Blinkens vidusskolu beidzis Parīzē, studējis Hārvarda Universitātē un jurista grādu ieguvis Kolumbijas Universitātē. Viņa tēvs bija investīciju baņķieris un savulaik ASV vēstnieks Ungārijā.
Kinnvika
Kinnvika (no) bija vissezonas meteostacija Arktikā. Izvietojusies Svalbāras arhipelāgam piederošās Ziemeļaustrumu Zemes ziemeļrietumos Mērčisona fjorda ziemeļu krastā pie Kinnvikas līča. Staciju 1957. gadā Starptautiskā ģeofizikas gada programmas ietvaros ierīkoja Zviedrijas, Somijas un Šveices apvienotā ekspedīcija Jestas Liljekvista (Gösta Hjalmar Liljequist) vadībā.
Stacijā tika izbūvētas astoņas ēkas ar tiem laikiem modernu elektroapgādi un ūdens centrālo apkuri. Ekspedīcijas laikā tika veikti meteoroloģiskie un atmosfēras augšējo slāņu fizikas novērojumi.
Pēc novērojumu programmas beigām stacija tika slēgta. Vēlākos gados to periodiski kā bāzi izmantoja dažādas ekspedīcijas, tajā skaitā Zviedrijas ekspedīcijas 1960. un 1980. gados, kas pētīja Vestfonnas ledus kupolu.
Laika posmā no 2007. līdz 2010. gadam tika rīkotas sešas Zviedrijas un Somijas zinātnieku vasaras un ziemas ekspedīcijas uz Kinnviku globālo klimata izmaiņu ietekmes pētīšanai kārtējā Starptautiskā ģeofizikas gada (2007—2008) programmas ietvaros.
Trento
Trento ir pilsēta Itālijas ziemeļos Adidžes upes krastos, Trento provinces un Trentino-Alto Adidžes/Dienvidtiroles administratīvais centrs. 2011. gadā pilsētā dzīvoja gandrīz 117 tūkstoši iedzīvotāju.
Attīstīta elektrometalurģija, mašīnbūve, ķīmiskā, cementa, stikla rūpniecības, kokapstrāde un pārtikas rūpniecība. Netālu no pilsētas uz Adidžes upes un tās pietekām ir uzceltas hidroelektrostacijas (HES). Attīstīta ir arī tūrisma nozare. Trento ir viens no Alpu kalnu kūrortiem. Daudz muzeju.
Sākotnēji mūsdienu Trento vietā atradās gallu apmetne. Senās Romas laikā pilsētas nosaukums bija Tridentum. 4. gadsimtā Trento kļuva par bīskapa apmešanās vietu. 1027. gadā Svētās Romas impērijas imperators Konrāds II Salietis Trento bīskapam piešķīra arī prinča statusu, kas Trento bīskapam bija līdz pat 1803. gadam. No 1524. līdz 1526. gadam Trento notika plaši zemnieku nemieri.
19. gadsimtā Trento atradās Austrijas pakļautībā. 1919. gadā saskaņā ar Senžermēnas līgumu Trento kļuva par daļu no Itālijas.
Kairas muhāfaza
Kairas muhāfaza ir viena no divdesmit septiņām muhāfazām Ēģiptē, Nīlas austrumu krastā. Tās lielākā pilsēta un administratīvais centrs ir Kaira. Ar 13 miljoniem iedzīvotājiem 2011. gadā, tā ir visapdzīvotākā no visām Ēģiptes muhāfazām.
Tīrumkleivas
Tīrumkleivas ir ciems Gulbenes novada Druvienas pagastā. Atrodas pagasta dienvidu daļā.
Apdzīvotā vieta atrodas nomaļus no valsts autoceļiem. Ciemā ir Tīrumkleivu dīķis.
Konrāds II Salietis
1016. gadā grāfs Konrāds apprecēja divreiz atraitnēs palikušo Švābijas hercogieni Giseli, cerot kļūt par viņas mazgadīgo dēlu aizbildni un tādējādi pavairojot savu varu, taču imperators Heinrihs II par aizbildni iecēla Trīres arhibīskapu. 1017. gadā Gisela dzemdēja Heinrihu. Pēc Otonu dinastijas izmiršanas, 1024. gada 4. septembrī vācu augstmaņu un bīskapu sapulcē ievēlēts par Vācijas karalistes karali un jau 8. septembrī kronēts Maincas katedrālē. Lai atzīmētu savu ievēlēšanu, Konrāds II 1030. gadā lika sākt Špeijeras katedrāles celtniecību.
Konrādam bija jāpārvar Saksijas, Lotaringas un Karintijas hercogu sākotnējo opozīciju savai varai, tāpēc savas varas pirmos mēnešus Konrāds pavadīja, apceļojot visas vācu cilts hercogistes, cenšoties gūt Otonu dinastijas pārstāvju lojalitāti.
1025. gadā Konrāds pievērsās Itālijai. Pēc Otonu dinastijas beigām itāļu augstmaņi uzskatīja, ka Itālijas karalistes tronis ir vakants, centās atšķelties no impērijas un piedāvāja troni franču karalim Robertam II, pēc kura atteikuma to piedāvāja Akvitānijas hercogam Giljemam V, kurš arī atteicās.
1026. gada februāri Konrāda II armija devās uz Itāliju, kur martā tika kronēts par Itālijas karali. Atlikušo gadu Konrāds ar armiju pārstaigāja Ziemeļitāliju, panākot atbalstu savai varai. 1027. gada 26. martā pāvests Jānis XIX Romā kronēja Konrādu II par Svētās Romas impērijas imperatoru. Kronēšanā piedalījās Anglijas, Dānijas un Norvēģijas karalis Knuds I Lielais, Burgundijas karalis Rūdolfs III un citi valsts un baznīcas augstmaņi. Pēc kronēšanas Konrāds devās uz Itālijas dienvidiem, kur saņēma lojalitātes apliecinājumus no Kapujas, Salerno un Benevento valdniekiem.
Līdzīgi savam priekštecim Heinriham II arī Konrāds II aktīvi iesaistījās baznīcas konfliktu risināšanā un baznīcas hierarhiju izmantoja valsts pārvaldei, bieži ieceļot sev uzticamus cilvēkus par bīskapiem un uzticot viņiem augstākos amatus valsts un armijas vadībā.
1016. gadā Burgundijas karalis Rūdolfs III, kam nebija bērnu, bija piekritis par savu mantinieku iecelt savu tuvāko vīriešu kārtas radinieku, imperatoru Heinrihu II. Pēc imperatora nāves radušos neskaidrību par mantinieku atrisināja 1027. gadā, kad Rūdolfs III piekrita par savu mantinieku iecelt Konrādu II. Pēc Rūdolfa nāves 1032. gadā, Konrāds 1033. gada februāri ieradās Burgundijā un tika kronēts par karali. 1034. gada 1. augustā Burgundiju oficiāli iekļāva impērijā. Par tās valdnieku 1038. gadā tika iecelts troņmantinieks Heinrihs.
1038. gadā Konrāds II ar armiju atgriezās Itālijā, kur atrisināja vietējo augstmaņu konfliktu par varu. Pēc atgriešanās Vācijā. Konrāds II saslima un mira 1039. gadā.
Abra (upe)
Abra (arī Abrupīte, Penguru grāvis) ir Spīgas kreisā krasta pieteka Cēsu novada Mārsnēnu pagastā.
Iztek no Kaķu mārciņiem Bajāros. Tek dienvidu virzienā, lejtecē pagriežas uz rietumiem. Ietek Spīgā lejpus Penguru pļavām.
Valentīns Judaškins
Valentīns Judaškins (ru; dzimis, miris ) bija PSRS un Krievijas modes dizainers.
Biogrāfija
Dzimis ebreju ģimenē. 1986. gadā pabeidza Maskavas Industriālo tehnikumu. Izgāja praksi Maskavas Modes namā pie Vjačeslava Zaiceva. Pēc studiju beigām strādāja Krievijas PSFR Centrālajā dizaina birojā par vecāko mākslinieku.
1987. gadā izveidoja savu pirmo kolekciju. 1989. gadā atklāja firmu Vali-Moda. Tajā pašā laikā sāka strādāt par Ludmilas Gurčenko, Laimas Vaikule un Allas Pugačovas stilistu. 1991. gada Parīzes modes nedēļas ietvaros prezentēja pirmo Judaškina kolekciju, kura sastāvēja no 150 modeļiem. Kopš tā laika regulāri piedalījās Parīzes modes nedēļā.
Veidoja formastērpus Krievijas Olimpiskajai izlasei pirms 1994. un 1996. gada olimpiskajām spēlēm. 1999. gadā veidoja Krievijas futbola izlases formu. 2002. gadā absolvēja Krievijas Valsts teātra mākslas institūta producēšanas fakultāti. 2008. gadā palīdzēja izstrādāt dizainu Krievijas Bruņoto spēku uniformām.
2012. un 2018. gada Krievijas prezidenta vēlēšanās bija Vladimira Putina pilnvarotais pārstāvis. 2012. gada februārī ievēlēts par Krievijas deju sporta savienības prezidentu. No 2012. gada aprīļa bija diennakts televīzijas kanāla Стиль и мода galvenais redaktors.
2022. gada martā Francijas modes federācija atcēla Judaškina šovu, jo viņš nebija nosodījis Krievijas iebrukumu Ukrainā.
Čikāga (filma)
"Čikāga" (en) ir 2002. gada ASV mūzikla filma, kuras režisors ir Robs Māršals. Galvenās lomas attēlo Renē Zelvēgere, Ričards Gīrs, Ketrina Zeta-Džonsa. Filmas pamatā ir Boba Foses tāda paša nosaukuma Brodvejas mūzikls (1975).
Valentīns Judaškins
Nāve
2016. gadā Judaškinam diagnosticēja nieres vēzi, kas ātri izplatījās. Miris 2023. gada 2. maijā. Apbedīts 6. maijā Trojekurovu kapos Maskavā.
Čikāga (filma)
Filmas darbība notiek 1920. gados Čikāgā, ASV.
Filmas pirmizrāde notika. Filma ieguva sešas Amerikas Kinoakadēmijas balvas 2003. gadā, tai skaitā to atzina par gada labāko filmu. "Čikāga" kļuva par pirmo mūziklu, kas saņēmusi Amerikas Kinoakadēmijas balvu kategorijā "Labākā filma" kopš filmas Oliver! (1969).
Cēdenika
Cēdenika (de) ir pilsēta Vācijā, Brandenburgā, Oberhāfeles apriņķī pie Hāfeles upes 51 kilometru uz ziemeļiem no Berlīnes centra.
Vēsture
Rakstos pirmoreiz minēta 1216. gadā. Pēc Otrā pasaules kara Cēdenika atradās VDR sastāvā.
Cilvēki
Cēdenika ir nacista Kārļa Frencela (Karl Frenzel, 1911-1996) un futbolista Sebastiana Mīlica (Sebastian Mielitz, 1989) dzimtā pilsēta.
Konstantins Konstantinu
Konstantins Konstantinu (gr) bija grieķu treka riteņbraucējs, 1896. gada vasaras olimpisko spēļu dalībnieks.
1896. gada vasaras olimpiskajās spēlēs
Grupas braucienā viņa rezultāts precīzi nav zināms. Viņš varētu būt ieguvis, kādu no beidzamajām vietām. Savukārt 12 stundu braucienā viņš nefinišēja.
Aklais ezers (Rites pagasts)
Aklais ezers (arī Sargūnu ezers, Sarģūņu ezers) ir ezers Jēkabpils novada Rites pagasta dienvidrietumos, Lietuvas pierobežā, Sarģūņu purvā.